_:n482c389bfd1f48cfba44786819d0cd73xb0
<http://schema.org/articleBody>
"<h4>Үкімет үйінде өткен онлайн баспасөз мәслихатында министрге «Бүгінде кепілдендірілген әлеуметтік пакет мәселесі өзекті болып отыр. Кейбір аналар әлеуметтік көмек аясында берілетін азық-түліктің сапасына наразы. Көрсетілген видеода оның ішінде құрт-құмырсқа өріп жүр. Осы мәселеге қатысты не дейсіз?» деген сауал жолданды.</h4>\r\nЕңбек және халықты әлеуметтік қорғау министрі Серік Шәпкенов аталған факті бойынша тексеру жүргізілетінін және расталған жағдайда тиісті шара қолданылатынын айтты.\r\n<blockquote>\r\n<h4>«Атаулы әлеуметтік көмек алатын отбасыларға кепілдендірілген әлеуметтік пакет шарасы аясында тегін азық-түлік жиынтығы беріледі. Бұл жерде азық-түлікті жеткізген бойда бірден ашып, тексеріп алған жөн. Егер талапқа сай келмесе, онда алушы азық-түлікті қайтарып беруге құқылы. Біз осыған дейін «Магнуммен» бірлесіп осыған ұқсас келіп түскен шағымға сәйкес тексеру жүргіздік, факті расталмады. Сондықтан да азық-түлік жиынтығы дұрыс болмай шыққан жағдайда дереу бас тартып, ол туралы біздің министрлікке хабарласуға болады», – деді Серік Шәпкенов.</h4>\r\n</blockquote>\r\n<h4>Бұған дейін <a href=\"https://aikyn.kz/123551/tauykka-berdik-eleumettik-komek-a/\">құрттаған азық-түлік туралы</a> жазған болатынбыз.</h4>"
<https://aikyn.kz/163277/tegin-azyk-tuliktin-ishinen-kurt-kumyrska-shyksa-kayda-habarlasu-kerek/>